| Medaljeoversikt |
| --- |
| Konkurrerte for USAs flagg USA |
| Friidrett VM i friidrett |
| Sølv | Moskva 2013 | Kulestøt |
| Friidrett VM i friidrett innendørs |
| Gull | Istanbul 2012 |  Kulestøt (22,00) |
| Friidrett Panamerikanske mesterskapet i friidrett (junior) |
| Gull | Windsor 2005 |  Diskos 1,75 kg (61,40) |
| Gull | Windsor 2005 |  Kulestøt (19,75 m) |

**Ryan Whiting** (født 24. november 1986 i Harrisburg i Pennsylvania) er en amerikansk kulestøter. Han ble verdensmester innendørs i 2012, der han satte ny personlig rekord på 22 meter.

Karriere som junior
-------------------

I 2005 fikk han gull i både diskos (1,75 kg) og kulestøt (6 kg) ved det panamerikanske juniormesterskapet i friidrett i Windsor i Canada. Dette var mens han studerte på Central Dauphin High School, og der ble han kåret til «Gatorade High School Track and Field Athlete of the Year» i 2005. Herfra gikk han videre til Arizona State University. Han ble også junior-USA-mester i kulestøt, med 19,74 meter. 

I 2006 var han «redshirted», dvs. at han ikke konkurrerte for noe lag eller universitet, men han deltok i en del stevner uten noe tilknytning til lag, og vant bl.a. *Lumberjack Invitational* i Flagstaff og *Boilermaker Invitational* i West Lafayette innendørs, og *Wildcat Invitational* i Tucson og *Baldy Castillo* og *ASU Invitational* i Tempe utendørs. I USA-mesterskapet innendørs kom han på 8.-plass i kule, og i utendørsmesterskapet kom han på 13.-plass i diskos og 18.-plass i kule. Han deltok i diskos i flere stevner dette året, og vant *Baldy Castillo Invitational* og *Sun Angel Classic*. Han satte ny personlig rekord i diskos i juni, med 59,44 meter. 

Ved NCAA-mesterskapet i 2007 kom han på 4.-plass i kulestøt utendørs, og tredjeplass innendørs. I USA-mesterskapet kom han på 15.-plass. Han satte ny skolerekord innendørs på Arizona State University, med 19,89 meter, da han vant stevnet *Mountain T' Invitational*. 

Utendørssesongen 2008 ga sølv ved *Pac-10*-mesterskapet, og han vant NCAA-mesterskapet for region vest. Han deltok ved U23-NACAC-mesterskapet (North American, Central American and Caribbean Athletic Association) i Toluca i Mexico i juli, der han fikk gull i kulestøt og sølv i diskos, bak sin landsmann Matt Lamb. Innendørssesongen ga også gode resultater. Han vant sin første nasjonale tittel, da han vant NCAA-mesterskapet innendørs med 21,73 meter, ny collegerekord. Han ble kåret til årets mannlige friidrettsutøver innendørs, av den amerikanske trenerforeningen USTFCCCA (U.S. Track & Field and Cross Country Coaches Association).

I 2009 forsvarte han NCAA-mesterskapet i kulestøt innendørs. Han vant også NCAA-mesterskapet utendørs, der han i tillegg til sølv i diskos. Han vant *Pac-10* og NCAA-mesterskapet for region vest i kulestøt, og han slo de 27 år gamle skolerekordene i kule og diskos, med hhv. 20,99 og 62,08 meter. Ved USA-mesterskapet utendørs fikk han 9.-plass i kule og 18.-plass i diskos. Whiting prøvde seg også på sleggekast, og kastet 55,80 ved stevnet *Sun Angel Track Classic*. Innendørs dette året vant han bl.a. collegeligaen MPSF (Mountain Pacific Sports Federation). Dette var første året han prøvde vektkast, og ved MPSF-mesterskapet kom han på 13.-plass i denne øvelsen.

Også i 2010 forsvarte han NCAA-mesterskapet i kulestøt innendørs. Han vant også sin første NCAA-tittel i diskos dette året, og ble førstemann siden 2002 som vant tittelen i begge disse øvelsene. Han vant også NCAA-tittelen utendørs.

I USA-mesterskapet innendørs 2010 fikk han sølv, med 21,03 meter.

Karriere som senior
-------------------

I 2011 vant han sitt første USA-mesterskap innendørs, med 21,35 meter, og kvalifiserte seg til VM i friidrett 2011. I dette VM-et kom han på 7.-plass.

Ved USA-mesterskapet innendørs 2012 fikk han igjen sølv i kulestøt, men ved VM innendørs i 2012 i Istanbul ble han verdensmester, med 22,00 meter, som var det niende lengste støtet noen sinne.

Referanser
----------

1. 1 2 3  Global Athletics & Marketing - *Ryan Whiting* Arkivert 15. april 2012 hos Wayback Machine. besøkt 15. juni 2012.
2. 1 2 3  Arizona State University - *Ryan Whiting* Arkivert 14. februar 2012 hos Wayback Machine. besøkt 15. juni 2012.
3. ↑  European Athletics - *NACAC Toluca MEX 18 - 20 July*, besøkt 16. juni 2012.
4. ↑  USA T&F - *Ryan Whiting*, besøkt 16. juni 2012.

Eksterne lenker
---------------

* (en) Ryan Whiting – Olympedia Rediger på Wikidata

* (en) Ryan Whiting – Sports-Reference (OL-resultater – arkivert) Rediger på Wikidata

* (en) Ryan Whiting – USAs olympiske komité Rediger på Wikidata

* (en) Ryan Whiting – World Athletics Rediger på Wikidata

* (en) Ryan Whiting – Diamond League Rediger på Wikidata

* (en) Ryan Whiting – USATF Rediger på Wikidata

* (en) Ryan Whiting – Track and Field Statistics Rediger på Wikidata
* (en) Profil hos European Athletics
* (en) Profil hos USA T&F
* (en) Profil hos Arizona State University
* (en) Profil hos Global Athletics
* (en) Profil hos All-athletics.com Arkivert 19. september 2011 hos Wayback Machine.
* (en) Profil hos Diamond League

| * v
* d
* r
Verdensmestere i kulestøt innendørs, menn |
| --- |
| 
* 1985: Remigius Machura
* 1987: Ulf Timmermann
* 1989: Ulf Timmermann
* 1991: Werner Günthör
* 1993: Mike Stulce
* 1995: Mika Halvari
* 1997: Jurij Bilonoh
* 1999: Oleksandr Bahatsj
* 2001: John Godina
* 2003: Manuel Martínez
* 2004: Christian Cantwell
* 2006: Reese Hoffa
* 2008: Christian Cantwell
* 2010: Christian Cantwell
* 2012: Ryan Whiting
* 2014: Ryan Whiting
* 2016: Tomas Walsh
* 2018: Tomas Walsh
* 2022: Darlan Romani

 |